**For undervisere, konsulenter, ledere o.a. som arbejder med AL**

**SPARRINGSRUM for AKTIONSLÆRING**

Aktionslæring (AL) er en metode til kompetence-, organisations- og praksisudvikling. Centralt står læring gennem handling og etablering af læringsfællesskaber.

CLOU VIA UC har lang erfaring med aktionslæring, både teoretisk, praktisk og didaktisk. Vores involvering på AL-området har givet os en klar fornemmelse af behovet for et særligt rum, hvor der under ledelse af eksterne sparringspartnere kan arbejdes med ideer, initiativer, erfaringer og vanskeligheder i relation til aktionslæring. Derfor dette initiativ til et sparringsrum. Der kan f.eks. være tale om sparring til

* ledere, som har rekvireret AL
* ledelsesteam eller andre team der bruger AL i deres interne udvikling
* rammekonsulenter som er ansvarlige for større AL-programmer
* undervisere som har indarbejdet AL i deres kurser
* professionelle som på andre måder er engageret i AL-projekter
* eller folk som påtænker sådanne aktiviteter

**En abonnementsordning**. Man køber et abonnement, der giver retten til at deltage otte gange i løbet af en sæson. Man kan forvente at få personlig sparring mindst halvdelen af gangene, og højst sandsynligt vil det være oftere. Det skal understreges, at man også kan få et væsentligt udbytte af at overvære sparringen til andre deltagere.

Man kan tilmelde sig som *enkeltperson* eller som *team*. Dersom et team er på mindst 5 medlemmer, vil der ikke deltage udenforstående personer.

**Abonnementspris per deltager er 3.500 kr. plus moms**

**Sparringsforløb:**

* **1. gang 03.12. 2012 kl. 15-17**
* **2. gang 03.01. 2013 kl. 15-17**
* **3. gang 27.02. 2013 kl. 15-17**
* **4. gang 17.04. 2013 kl. 15-17**
* **5. gang 17.06. 2013 kl. 15-17**
* **6. gang 09.09. 2013 kl. 15-17**
* **7. gang 24.10. 2013 kl. 15-17**
* **8. gang 11.12. 2013 kl. 15-17**

I udgangspunktet foregår sparringen i VIA UC, Hedeager 2 8200 Århus N. Dog kan andre lokaliteter i Århus-området komme på tale; det oplyses fra gang til gang.

**De eksterne sparringspartnere**. Fire sparringspartnere har det fælles ansvar for ordningen; alle har omfattende erfaringer med aktionslæring:

Benedicte Madsen, benedic@psy.au.dk

Birgit Ryberg, biry@viauc.dk

Kirsten Bro, post@kirstenbro.dk

Marianne Thrane, math@viauc.dk

Sparringsrummet indgår som led i CLOUs videnproduktion og herunder i den aktionsforskning om aktionslæring, som CLOU sammen med Benedicte Madsen er engageret i. De foreløbige resultater er fremlagt i Benedicte Madsen (red.) (2010): *Aktionslæringens DNA. En håndbog om aktionslæringens teori og metode*. Århus, ViaSystime.

**Tilmelding:** Tilmelding sker på tilmeldingsblanketten: AL-Sparringsrum. Blanketten findes på [**www.viaclou.dk**](http://www.viaclou.dk)

**Sidste frist for tilmelding: 19.11.2012**

**Henvendelse for yderligere information:**

**Projektleder:** Marianne Thrane math@viauc.dk

**Sekretær**: Christina Zacho Aggerholm CA@viauc.dk

**Benedicte Madsen:** Lektor emeritus på Psykologisk Institut, Aarhus Universitet. Har gennem mange år drevet forskning og praksis inden for kommunikation, grupper, organisationer og professionelle hjælperrelationer. Siden 2006 har hun i samarbejde med JCVU/VIA /CLOU beskæftiget sig med og skrevet om aktionslæring.

**Marianne Thrane**: Pædagogisk konsulent i Videreuddannelse og kompetenceudvikling. Har som konsulent arbejdet som projekt- og procesleder i udviklingsprocesser i praksis. Har medvirket i metodisk udvikling af aktionslæring som tilgang til lærings- og forandringsprocesser. Har erfaringer med at gennemføre AL-forløb i såvel kursussammenhænge som i lederudviklingsforløb i kommunalt regi.

**Kirsten Bro:** Praktiserende psykolog, Ph.d. og specialist og supervisor i arbejds- og organisationspsykologi. Tilknyttet CLOU. Har arbejdet med forskning og udviklingsprocesser inden for bl.a. ledelse og udvikling af psykisk arbejdsmiljø, som konsulent i forandringsprocesser og som underviser i psykologi og på diplomuddannelsen i ledelse. Har erfaring med Aktionslæringsforløb i organisatoriske udviklingsprocesser samt i lederudviklingsforløb i kommunalt regi.

**Birgit Ryberg:** Videncenterleder i CLOU, lektor Ph.d. Har arbejdet med forskning og udviklingsprocesser med fokus på ledelse og kommunikation i organisationen, og som konsulent i forandringsprocesser. Har erfaring med Aktionslæring som metode i udviklingsforløb og som underviser på diplomuddannelsen i ledelse.